באפריל 2006, כחודשיים לאחר שחרורה מהצבא, הגיעה רוטמן למבחני הבמה לעונה הרביעית של תוכנית המציאות "כוכב נולד", לאחר שהפקת התוכנית פנתה אליה דרך הנהלת להקת חיל-האוויר. בשלבים השונים של התוכנית ביצעה בין היתר את השירים "אני גיטרה" של בני אמדורסקי,"אהבה אסורה" של זהבה בן, "גשם כבד עומד ליפול" של בוב דילן (בתרגום לעברית של יהונתן גפן), כשהיא מלווה עצמה בגיטרה ובמפוחית. השיר זכה במספר מצעדים בתואר "הביצוע האהוב ביותר בתולדות כוכב נולד". בנוסף, הדואט שלה ושל זהבית פסי לשיר "כמו צמח בר" של חוה אלברשטיין נחשב לאחד הדואטים הטובים בתולדות התוכנית. רוטמן עלתה לגמר, שנערך ב-7 בספטמבר בפארק הירקון, הגיעה למקום השני עם ביצועה ל"מה איתי" של אריק איינשטיין וג'וזי כץ (שהלחינו שלום חנוך ושמוליק קראוס), וזכתה בחוזה הקלטות לאלבום בחברת הליקון. כשבוע לפני הגמר, ב-31 באוגוסט, כחלק מהתוכנית, הוציאה את הסינגל "מוזר", אותו כתבה והלחינה כשהייתה בת 16 במסגרת לימודי ספרות, וליוותה את עצמה בגיטרה אקוסטית.
לאיזו תוכנית הגיעה רוטמן?
תוכנית המציאות "כוכב נולד"